Neem die inisiatief (3) - The Word for Today
Neem die inisiatief (3)
Spreuke 29:25 NLV
Vierdens, verander jou ingesteldheid. Maak risiko's jou bang? Voel jy mismoedig as gevolg van mislukkings in die verlede? Sien jy nie die potensiaal wat geleenthede bied raak nie? Jy sal nie in staat wees om vorentoe te beweeg, totdat jy uitvind wat jou terughou nie. 'Jy stel vir jouself 'n slagyster as jy vir mense bang is. Jy beveilig jou lewe as jy op die Here vertrou.'
Vyfdens, moenie vir geleenthede wag om aan jou deur te kom klop nie. Dit gebeur selde; jy moet vir geleenthede gaan soek. Assesseer jou bates, talente en hulpbronne. Deur dit te doen, kry jy 'n prentjie van jou potensiaal. 'Maar ek het nie enige spesiale talente nie,' sê jy. Ja, jy het. 'Ons het gawes wat van mekaar verskil volgens die genade wat God aan elkeen van ons gegee het…' (Romeine 12:6 NLV).
Sesdens, neem die volgende stap. Dis een ding om 'n geleentheid raak te sien; dis iets anders om iets daaraan te doen. Iemand het een keer geskerts: 'Almal het 'n goeie idee in die stort. Net 'n paar mense klim egter uit, droog hulself af en gaan doen iets daaromtrent.' Kies die beste geleentheid wat jy sien, bid daaroor, doen die beste daarmee wat jy kan en hou aan totdat jy alles moontlik gedoen het om dit te laat gebeur. Wanneer jy jou beste gedoen het, vertrou op God om die res te doen.
Winston Churchill het gesê: 'Moed word tereg as die eerste van menslike eienskappe geag… want dit is die eienskap wat alle ander waarborg.' Waar kom hierdie moed vandaan? Van God af! Die Psalmdigter het gesê: 'Vertrou deurgaans op die Here, want die Here God is vir altyd 'n veilige toevlug' (Jesaja 26:4 NLV).